# אליסה מילאנו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אליסה מילאנו בהופעה על נושאת המטוסים נימיץ

אליסה ג'יין מילאנו (נולדה ב-19 בדצמבר 1972 בברוקלין שבניו יורק) היא שחקנית אמריקאית, הידועה בעיקר בזכות תפקידה בקומדיית המצבים "מי הבוס?" וכפיבי האליוול בסדרה "מכושפות".

## [עריכה] חייה המוקדמים

מילאנו נולדה לטום ולין מילאנו, ויש לה אח צעיר אחד (שנולד ב-1982) ושמו קורי. היא וקורי גדלו בסטטן איילנד, וכבר בגיל שמונה היא החלה את קריירת המשחק שלה כשנבחנה לתפקיד אנני לקראת סיבוב הופעות של המחזמר המצליח. לאחר שצברה מוניטין בתפקיד זה היא הופיעה גם בפרסומות בטלויזיה ובהפקות "אוף-ברודוויי". בגיל 11 נבחרה לתפקיד בסידרה "מי הבוס", לצד טוני דנזה, ג'ודית לייט, דני פינאטורו וקת'רין הלמונד. אליסה גילמה בסידרה את ביתו של דנזה, סמנתה מישלי. משפחתה עברה עימה מברוקלין להוליווד לאחר זכייתה בתפקיד.

ב-1985 גילמה מילנו את ביתו של ארנולד שוורצנגר בסרט קומנדו. עם הקרנתו של הסרט ביפן ב-1988 הפכה שם מילנו לכוכבת-על בין-לילה. חברת הפקה יפנית החתימה אותה על חוזה הקלטות לחמישה אלבומים, ובתוך כמה חודשים יצא אלבומה הראשון, שהגיע למקום הראשון במצעד המכירות ביפן. גם אלבומיה הבאים הגיעו להישג זה, מלבד אוסף הרמיקסים שלה, שהצליח להגיע למקום החמישי במצעד המכירות בלבד.

## [עריכה] קריירה מאוחרת

מילאנו ניסתה להיפטר מתדמית "הבת של השכן", שהוצמדה לה בעקבות הופעתה ב"מי הבוס", ולכן בחרה לשחק דמויות שונות בסרטים למבוגרים כגון "הלוליטה מלונג איילנד" (1992), "חיבוק הערפד" (1994), "וידויים של נערת אחווה" (1994), "חטאים קטלניים" (1995), ו"פיתוי קטלני 2" (1995), שם שיחקה לצידם של ג'ונתן שייך וזנדר ברקלי. לאחר מכן חזרה לשחק בסדרות טלויזיה וגילמה את דמותה של ג'ניפר מנציני ב"מלרוז פלייס", מג ווינסטון ב"ספין סיטי", ופיבי האליוול ב"מכושפות", שם זכתה לפירסום רב והפכה בעונה החמישית למפיקת הסידרה, לצד שותפתה לצוות השחקנים, הולי מארי קומבס. אליסה מילאנו לא הייתה אמורה לשחק במכושפות ויוצרי הסדרה כבר צילמו כמה פרקים עם שחקנית אחרת שהעדיפה לעזוב את ההפקה לטובת תוכנית אחרת.

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: אליסיה מילאנו

- אליסה מילאנו, במסד הנתונים הקולנועיים IMDb (באנגלית)
- אליסה מילאנו

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99%D7%A1%D7%94_%D7%9E%D7%99%D7%9C%D7%90%D7%A0%D7%95.html

קטגוריה: שחקני קולנוע וטלוויזיה אמריקאים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Bosanski
- Català
- Česky
- Dansk
- Deutsch
- Español
- Euskara
- Suomi
- Français
- Italiano
- Nederlands
- Polski
- Português
- Simple English
- Svenska
- Türkçe
- West-Vlaoms